आदि मानव दे लौह्‌के-लौह्‌के वर्ग हे ते उन्दे च आपूं-चें मुंढलियें भावनाएं (भुक्ख,त्रेह्, बचाऽ, सेक्स आदि) गी इक-दुए उप्पर व्यक्त करने आस्तै केईं चाल्लियें दे संर्पक स्थाप्ति कीते जंदे हे जि’न्दे च स्पर्श बी इक माध्यम हा। कन्नै गै, मुंहां थमां बी ध्वनियां कड्ढियां जंदियां हियां। समाजी सम्पर्क बधेआ, इक-दुए दियां लोड़ां पूरने आस्तै सम्पर्क दे माधयमें (ध्वनियें) दा बी विकास होंदा गेआ। शुरू च ध्वनियां मतियां स्वाभाविक हियां। पर बाद च लोड़ा मताबाक नकली ध्वनियां बी बरतोन लगी पेइयां। सम्पर्क शुरू भावें दे स्तर उप्पर रेहा होना ते बाद विचारें दे स्तर उप्पर आनी पुज्जा। विचारें दे स्तर उप्पर गै भाशा दा स्हेई मैह्‌नें च विकास होएआ होना।